הנריק אלאפי

הנריק אלאפּי, (במקור הלפּרה עד 1868,<ref>Az engedélyt tartalmazó BM rendelet száma/évszáma: 20806/1868. Forrás: Névváltoztatási kimutatások 1868. év 3. oldal 25. sor</ref> בהונגרית: Alapy Henrik; נירבוגדאן, 23 בספטמבר 1859 – בודפשט, 31 במרץ 1945) היה דוקטור לרפואה, כירורג, פרופסור באוניברסיטה.

==קורות חיים==
הנריק הלפרה נולד במשפחה יהודית כבנם של לאו הלפרה (אלאפי), רופא ושל קרולינה גִיזֶלט (1831–1918).<ref></ref> הוא השלים את לימודיו התיכוניים בערים נירג'האזה ואונגוואר, ולאחר מכן המשיך את לימודיו באוניברסיטת בודפשט (שמה כיום אוניברסיטת אטווש לוראנד) שם השיג את התואר דוקטורט לרפואה ב-1883.

בין השנים 1883–1897 עבד כרופא בבית החולים היהודי ברחוב סבולצ'י (כיום שמו: המרכז הרפואי הלאומי) של הקהילה היהודית של פשט, כמרצה באוניברסיטה ובמרפאת הכירורגיה מספר 1 בבודפשט. בין השנים 1897–1911 הוא היה המנתח הראשי של בית החולים היהודי לילדים על שם אדל ברודי. בנובמבר 1898 קודם לפרופסור חבר (אך לא כחלק מהסגל) באוניברסיטת בודפשט לנושא "ניתוחי דרכי השתן".<ref>Budapesti Közlöny, 1898. november 10. (32. évfolyam, 259. szám)</ref> משנת 1911 עבד שוב בבית החולים היהודי ברחוב סבולץ', תחילה כרופא ראשי ולאחר מכן מ-1926 כרופא ראשי וכמנהל בית החולים.<ref></ref> בשנת 1914 הפך לפרופסור מן המניין לכירורגיה אורולוגית. שנתיים לאחר מכן נבחר לסגן נשיא "ההסתדרות הרפואית הלאומית". הוא שירת בצבא במלחמת העולם הראשונה ובתום המלחמה שוחרר בתואר "רופא צבאי ראשי". ב-1927 קיבל את התואר "יועץ רפואי ראשי". הוא פרש לגמלאות ב-1936.<ref></ref> אלאפי היה חבר במועצת המנהלים של IMIT - האגודה הספרותית היהודית-הונגרית ובדירקטוריון הקזינו של ליפוטווארוש. במשך עשרות שנים היה חבר ב"החברה הגרמנית לכירורגיה" (Deutsche Gesellschaft für Chirurgie) ונתן מספר הרצאות בקונגרסים כירורגיים בברלין.

מחקריו המדעיים, מאמריו, הרצאותיו ועבודותיו בעיקר בתחום האורולוגיה והסרטן ומאמריו הרבים על תורת הכירורגיה פורסמו בכתבי עת רפואיים ומדעיים מקומיים וזרים שונים.

אשתו הייתה פריד מטילד (1863–1937),<ref></ref> בתם של ארמין פריד וקרולינה פולק. הם נישאו ב-27 במרץ 1892 בבית הכנסת הגדול (Stadttempel) בווינה.<ref></ref> אלאפי נפטר כחודש לאחר שחרורה של הונגריה מידי הנאצים והובא למנוחות בבית הקברות היהודי ברחוב קוזמה (21-4-2).

== פרסומיו (מבחר) ==
מאמרי הניתוחים שלו פורסמו בעיקר ב:
* חוברות הקליניות (מ-1892) (Klinikai Füzetek)
* רפואה (1892–1931) (Gyógyászat)
* השבועון הרפואי (1892–1927) (Orvosi Hetilap)
* Zentralblatt für Chirurgie (מאז 1900)
* Balneological Bulletin (מאז 1901)
* Zeitschrift für Orthopädische Chirurgie (1910–1911)
* הכשרת רופואים (מ-1913) (Orvosképzés)
* רופא הונגרי (1922–1927) (Magyar Orvos)

== פרסים והוקרה ==
* צלב אמצעי של מסדר פרנץ יוזף על סרט הצלב הצבאי של ההצטיינות (1916)

== לקריאה נוספת ==
* אנדראש גרגיי: לקסיקון של רופאים יהודים הונגרים מפורסמים ומצטיינים. בודפשט, הוצאת מכבי, 2001
* פאל גויאש: חייהם ויצירותיהם של סופרים הונגרים - סדרה חדשה I - XIX. בודפשט: אגודת הספרנים והארכיונאים ההונגרים. 1939–1944
* Magyar életrajzi lexikon ([http://mek.oszk.hu/00300/00355/html/ABC00003/00151.htm לקסיקון ביוגרפי הונגרי]. עורכת ראשית אגנש קניירש. 1967)
* Magyar orvoséletrajzi lexikon ([http://abcd.hu/szemelyi-nevter/?id=279552&date=2021-02-28 לקסיקון רפואי הונגרי]) 
* לקסיקון יהודי הונגרי. 1929. עורך פטר אויווארי. [http://mek.oszk.hu/04000/04093/html/0029.html הנריק אלאפי]
* 

== הערות שוליים ==

קטגוריה:רופאים יהודים הונגרים
קטגוריה:ניצולי השואה: הונגריה
קטגוריה:כירורגים יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:אנשי צבא אוסטרו-הונגרים במלחמת העולם הראשונה
קטגוריה:חיילים יהודים במלחמת העולם הראשונה
קטגוריה:חברי מסדר פרנץ יוזף
קטגוריה:יהודים בצבא האוסטרו-הונגרי
קטגוריה:אורולוגים יהודים הונגרים
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:ילידי 1859
קטגוריה:הונגרים שנפטרו ב-1945